170.140

Urden da gestiun dal cussegl grond (UGCG)

dals 08-12-2005 (versiun dals 01-01-2025)

Il cussegl grond dal chantun Grischun1),

sa basond sin l'art. 32 al. 1 da la constituziun chantunala 2) e sin l'art. 69 da la lescha davart il cussegl grond3), suenter   avair   gì   invista   dal   rapport   da   la   conferenza   da   las   presidentas   e   dals presidents dals 19 da settember 2005,

concluda:

1. En general

Art.  1

Sessiuns 1. dumber e durada 1 Il cussegl grond sa raduna a las suandantas sessiuns:

a)

il   glindesdi   suenter   la   segunda   dumengia   dal   mais   da   favrer   (sessiun   da favrer);

il glindesdi suenter la terza dumengia dal mais d'avrigl (sessiun d'avrigl);

il glindesdi suenter la segunda dumengia dal mais da zercladur (sessiun da zercladur);

la mesemna suenter la quarta dumengia dal mais d'avust (sessiun d'avust);

il glindesdi suenter la terza dumengia dal mais d'october (sessiun d'october);

il glindesdi suenter l'emprima dumengia dal mais da december (sessiun da december).

b)

c)

d)

e)

f)

2 Areguard las averturas da las sessiuns po la conferenza da las presidentas e dals presidents divergiar dals dis da l'emna che vegnan numnads en l'alinea 1, sche la chargia da lavur pretenda quai.

3 Il cussegl grond sa raduna per regla trais dis.

1) PCG 2005/2006, 818 2) DG 110.100 3) DG 170.100 * tabellas da las modificaziuns a la fin dal relasch

1

170.140

4 Il termin d'avertura da las sessiuns vegn mintgamai publitgà dal secretariat dal cussegl grond en il fegl uffizial dal chantun.

5 Ad   eventualas   ulteriuras   sessiuns   vegn   il   cussegl   grond   convocà   a   norma   da l'artitgel 6 alinea 2 da la lescha davart il cussegl grond4).

6 Fatschentas betg liquidadas vegnan transferidas sin la glista da fatschentas da la proxima sessiun.

2. desister e spustar

Art.  2 1 Sch'igl èn avant maun per ina sessiun mo paucas fatschentas betg urgentas, po vegnir desistì da convocar il cussegl grond.

2 En cas che firads crodan en ina sessiun, po la sessiun vegnir spustada sin ina data anteriura   u   posteriura   d'ina   emna,   sche   quai   è   necessari   pervia   da   la   glista   da fatschentas.

3. nunparticipaziun

Art.  3 1 La nunparticipaziun ad ina sessiun sto vegnir annunziada a temp a la cumissiun regiunala,   per   ordinari   il   pli   tard   duas   emnas   avant   che   la   sessiun   cumenza.   La cumissiun regiunala communitgescha a la chanzlia chantunala la participaziun da suppleantas u da suppleants il pli tard il venderdi avant l'avertura da la sessiun.

Resalvads restan cas spezials. *

4. consegna dals documents

Art.  4 1 Il secretariat dal cussegl grond furnescha almain 20 dis avant la sesida d'avertura las   missivas   ed   eventuals   ulteriurs   documents   a   las   commembras   ed   als commembers dal cussegl grond ed a las suppleantas ed als suppleants. Resalvads restan cas urgents, per ils quals ina consegna dals documents entaifer quest termin n'è betg pussaivla.

5. avertura

Art.  5 1 La sessiun d'avust suenter la renovaziun totala dal cussegl grond vegn averta da la pli   veglia   da   las   commembras   preschentas   u   dal   pli   vegl   dals   commembers preschents ch'èn il pli ditg en uffizi, las ulteriuras sessiuns vegnan avertas da la presidenta u dal president dal cussegl grond.

Procedura electorala dal presidi dal cussegl grond

Art.  6 1 L'elecziun dal presidi dal cussegl grond succeda en scrit e cun scrutini en acts electorals separads tenor il princip da la maioritad absoluta. Per eruir la maioritad absoluta na vegnan vuschs vidas e nunvalaivlas betg en consideraziun.

4) DG 170.100

2

170.140

2 Ils   emprims   dus   scrutinis   èn   dal   tuttafatg   libers.   Per   il   terz   scrutini   restan   en l'elecziun mo las duas candidatas u ils dus candidats cun il dumber da vuschs il pli aut. Vuschs a favur d'autras candidatas u d'auters candidats èn nunvalaivlas. En cas da paritad da las vuschs decida la sort.

Saramentaziun ed empermischun d'uffizi

Art.  7 1 La formulaziun dal sarament sa cloma: "Vus, sco presidenta elegida respectivamain sco president elegì dal cussegl grond (sco commembras elegidas respectivamain sco commembers   elegids   dal   cussegl   grond)   engirais   avant   Dieu   d'ademplir   tut   las obligaziuns da Voss uffizi tenor meglier savair e pudair". Il sarament vegn fatg cun repeter ils pleds: "Jau engir".

2 La   formulaziun   da   l'empermischun   sa   cloma:   "Vus,   sco   presidenta   elegida respectivamain   sco   president   elegì   dal   cussegl   grond   (sco   commembras   elegidas respectivamain   sco   commembers   elegids   dal   cussegl   grond)   empermettais d'ademplir   tut   las   obligaziuns   da   Voss   uffizi   tenor   meglier   savair   e   pudair".

L'empermischun vegn fatga cun repeter ils pleds: "Jau empermet".

Art.  8 Festa da la presidenta u dal president dal cussegl grond 1 La festa per l'elecziun da la presidenta u dal president dal cussegl grond ha lieu l'ultim di da la sessiun d'avust.

2 Il  chantun  sa  participescha  cun  ina  contribuziun  commensurada  als  custs  da  la festa.

3 L'autezza da la contribuziun vegn fixada periodicamain da la conferenza da las presidentas e dals presidents.

2. Organisaziun

2.1. PRESIDI

Cumpetenzas

Art.  9 1 La presidenta u il president respectivamain sco substituziun la vicepresidenta u il vicepresident ha en spezial las suandantas incumbensas e cumpetenzas:

a)

manar   las   tractativas   dal   cussegl   grond,   exequir   la   polizia   da   sesida   e survegliar l'observanza da la lescha davart il cussegl grond 5) sco er da l'urden da gestiun;

suttascriver ensemen cun la chanceliera u cun il chancelier ils conclus che sortan dal cussegl grond;

survegliar ils servetschs dal cussegl grond;

convocar e manar la conferenza da las presidentas e dals presidents;

b)

c)

d)

5) DG 170.100

3

170.140

e)

represchentar il cussegl grond vers anora.

Dumbravuschs

Art.  10 1 Las   dumbravuschs   ed   ils   dumbravuschs   mainan   las   glistas   da   preschientscha   e dumbran las vuschs tar votaziuns en il sectur assegnà ad ellas ed ad els.

2.2. CONFERENZA DA LAS PRESIDENTAS E DALS PRESIDENTS

Organisaziun, procedura e cumpetenzas

Art.  11 1 La conferenza dals presidents sa raduna sin invit e sut il presidi da la presidenta u dal president dal cussegl grond uschè savens sco che las fatschentas pretendan quai.

2 La chanceliera u il chancelier e la manadra u il manader dal secretariat dal cussegl grond prendan part da las sesidas cun vuschs consultativas.

3 En cas da paritad da las vuschs ha la u il parsura il dretg da la decisiun da tagl. Dal rest regla la conferenza independentamain la procedura tar votaziuns.

4 La conferenza da las presidentas e dals presidents è spezialmain cumpetenta per:

a)

coordinar la lavur dal cussegl grond, en spezial garantir la collavuraziun e l'infurmaziun da las cumissiuns;

assegnar fatschentas a cumissiuns per las preparar;

coordinar la correspundenza tranter il cussegl grond e la regenza;

fixar la glista da tractandas;

fixar las uras e la durada da las sesidas;

decider davart spustar ina sessiun sin ina data anteriura u posteriura;

decider davart la renunzia ad ina sessiun;

fixar il termin e la durada da sessiuns extraordinarias;

fixar   la   clav   da   repartiziun,   tenor   la   quala   ils   mandats,   ils   presidis   ed   ils vicepresidis   en   las   cumissiuns   vegnan   repartids   sin   las   fracziuns   durant   la perioda d'uffizi;

far   propostas   al   cussegl   grond   –   sin   proposta   da   las   fracziuns   –   areguard l'elecziun   da   las   commembras   e   dals   commembers   sco   er   areguard   la grondezza da las cumissiuns permanentas e temporaras;

eleger las cumissiuns predeliberantas en cas urgents;

cumplettar en cas urgents cumissiuns predeliberantas gia elegidas;

fixar il turnus tranter las fracziuns per nominar il presidi dal cussegl grond;

far propostas al cussegl grond davart la decleraziun d'urgenza da dumondas;

dar liber credits a las cumissiuns per expensas extraordinarias;

examinar   formalmain   las   intervenziuns   parlamentaras   sco   er   lur   eventuala assegnaziun ad in organ dal cussegl grond;

decider davart dumondas d'infurmaziun e dumondas da prender invista da las actas   da   vart   da   las   commembras   e   dals   commembers   dal   cussegl   grond suenter avair consultà la regenza;

b)

c)

d)

e)

f)

g)

h)

i) *

j)

k)

l)

m)

n)

o)

p)

q)

4

170.140

eleger trais dumbravuschs;

convocar dumbravuschs spezials per exequir elecziuns;

exequir occurrenzas spezialas dal cussegl grond;

r)

s)

t)

u) * preparar las elecziuns tenor l'artitgel 57 da la lescha 6), nun ch'ina cumissiun

saja cumpetenta;

ubis) * eruir la fracziun che po far valair matematicamain il dretg sin ina plazza da derschadra u da derschader a la Dretgira superiura, che sto vegnir publitgada.

Ella communitgescha quest resultat a la Cumissiun per giustia e segirezza;

ulteriuras fatschentas ch'il cussegl grond assegna ad ella.

v)

2.3. FRACZIUNS

Constituziun

Art.  12 1 Las fracziuns sa constitueschan sezzas. Ellas ston communitgar en scrit ils nums da la presidenta u dal president e da la vicepresidenta u dal vicepresident.

2.4. CUMISSIUNS

2.4.1. En general

Convocaziun ed organisaziun

Art.  13 1 Las   cumissiuns   vegnan   convocadas   da   la   presidenta   u   dal   president   da   la cumissiun. Ultra da quai po in quart da las commembras e dals commembers da la cumissiun pretender la convocaziun d'ina sesida.

2 Las   cumissiuns   elegian   ina   vicepresidenta   u   in   vicepresident   or   da   lur   ravugl.

Questa persuna surpiglia las incumbensas da la presidenta u dal president en cas d'impediment.

3 Las cumissiuns reglan independentamain il decurs da lur tractativas.

Abilitad da decider e votaziuns

Art.  14 1 Las cumissiuns èn ablas da decider, sche dus terzs da las commembras e dals commembers èn preschents.

2 La votaziun succeda avertamain. En cas da paritad da las vuschs dat la presidenta u il president la decisiun da tagl.

3 Las commembras ed ils commembers da la cumissiun èn obligads da votar tar las tractativas da las cumissiuns.

6) DG 170.100

5

170.140

Secretariat e protocol

Art.  15 1 La direcziun dal secretariat e dal protocol per las cumissiuns è l'incumbensa dal secretariat dal cussegl grond, uschenavant che la lescha u l'ordinaziun na prevesan nagut auter.

2 Las cumissiuns fixeschan sezzas quant detaglià ch'il protocol duai esser; la regla è il protocol da decisiuns. Protocols davart tractativas da cumissiuns che n'èn betg suttamess al secret d'uffizi survegnan:

a)

b)

c)

las participantas ed ils participants da la sesida;

las commembras ed ils commembers da la cumissiun;

las commembras ed ils commembers da la conferenza da las presidentas e dals presidents;

la regenza e la chanceliera u il chancelier;

ulteriuras commembras ed ulteriurs commembers dal cussegl grond che han interess;

las   dretgiras   chantunalas,   uschenavant   che   lur   champ   d'incumbensas   è cumpiglià.

d)

e)

f)

3 Protocols   davart   la   predeliberaziun   da   fatschentas   dal   cussegl   grond   survegnan ultra   da   quai   tut   las   commembras   e   tut   ils   commembers   dal   cussegl   grond, uschenavant ch'il secret d'uffizi n'impedescha betg quai.

4 Protocols davart las tractativas da cumissiuns ch'èn suttamessas al secret d'uffizi survegnan mo las commembras ed ils commembers da la cumissiun, la regenza e, uschenavant che lur champ d'incumbensas è cumpiglià, las dretgiras chantunalas.

Publicitad ed infurmaziun

Art.  16 1 Las sesidas da cumissiun n'èn betg publicas. * 2 Tras ina pledadra u tras in pledader che las cumissiuns nomineschan, orienteschan ellas la publicitad davart il decurs da las tractativas da cumissiuns, sche questas èn da grond interess general.

Cooperaziun da la regenza

Art.  17 1 Las cumissiuns èn autorisadas d'envidar a lur sesidas commembras u commembers da la regenza per dar scleriments.

2 Sche cumissiuns vegnan a novas enconuschientschas u propostas, dattan ellas – avant che terminar lur tractativas – la pussaivladad a la regenza da prender posiziun.

Rapport

Art.  18 1 La presidenta u il president da la cumissiun rapporta en il cussegl grond, sche la cumissiun na decida nagut auter.

6

2.4.2. Cumissiuns permanentas

170.140

Nominaziun e geners

la cumissiun da gestiun;

la cumissiun da redacziun;

la cumissiun per politica da stadi e strategia;

la cumissiun per giustia e segirezza;

la cumissiun per furmaziun e cultura;

la cumissiun per sanadad e fatgs socials;

la cumissiun per ambient, traffic ed energia;

la cumissiun per economia e taxas.

Art.  19 1 Il cussegl grond ha las suandantas cumissiuns permanentas:

a)

b)

c)

d)

e)

f)

g)

h)

2 El po nominar ulteriuras cumissiuns permanentas ed abolir cumissiuns existentas.

3 Sch'ina commembra u in commember d'ina cumissiun permanenta manca adina, fa il cussegl grond in'elecziun substitutiva per il rest da la perioda d'uffizi.

Incumbensas

Art.  20 1 A   las   cumissiuns   permanentas   tenor   l'artitgel   19   alinea   1   litera   c   –   h   vegnan assegnads secturs spezials da la conferenza da las presidentas e dals presidents. Ellas han las suandantas incumbensas:

a)

b)

exequir funcziuns d'iniziativa parlamentara en lur sectur;

predeliberar   las   fatschentas   assegnadas   ad   ellas   da   la   conferenza   da   las presidentas e dals presidents per mauns dal cussegl grond;

sa   coordinar   cun   las   cumissiuns   ch'elavuran   las   medemas   dumondas   u dumondas sumegliantas.

c)

Cumissiun per politica da stadi e strategia

Art.  21 1 La cumissiun per politica da stadi e strategia è cumpetenta per l'elavuraziun da las finamiras e dals princips politics surordinads dal cussegl grond.

2 Ella predeliberescha las planisaziuns a termin mesaun dal champ d'incumbensas e da finanzas ch'èn suttamessas da la regenza e procura per la coordinaziun da las planisaziuns.

3 Ella   controllescha   las   planisaziuns   a   termin   mesaun   dal   cussegl   grond   e   da   la regenza areguard l'adempliment da las finamiras fixadas ed areguard l'efficacitad da las mesiras ed è cumpetenta per far rapports e per proponer mesiras da correctura.

Art.  22

Cumissiun da gestiun 1. grondezza, incumbensas e cumpetenzas

1 La cumissiun da gestiun consista da 13 commembras e commembers.

7

c)

d)

e) * … f) *

170.140

b)

2 La cumissiun da gestiun sco instanza per controllar l'administraziun:

a)

surveglia   la   gestiun   da   l'administraziun   chantunala   e   da   las   instituziuns incaricadas cun incumbensas chantunalas;

s'infurmescha   posteriuramain   davart   l'activitad   administrativa   e   davart l'andament da las fatschentas sco er davart las lavurs currentas;

c) * predeliberescha ulteriurs rapports per mauns dal cussegl grond;

d)

examinescha il stadi dal tractament da las incumbensas acceptadas e propona eventualmain al cussegl grond da stritgar las intervenziuns;

surveglia,   sch'igl   è   vegnì   tegnì   quint   da   sias   remartgas   fatgas   en   anteriurs rapports da gestiun;

instruescha – en il senn da l'artitgel 56 da la lescha davart il cussegl grond 7) – recurs da surveglianza cunter la regenza drizzads al cussegl grond.

e)

f)

3 La cumissiun da gestiun sco instanza per controllar las finanzas:

a)

surveglia tut las finanzas dal chantun e s'occupa dal svilup da quellas a vista pli lunga;

b) * examinescha  il   preventiv,  las  dumondas  da  credits  posteriurs  ed  il   rapport

annual;

examinescha   en   il   rom   da   la   surveglianza   suprema   ils   rapports   da   gestiun respectivamain   ils   quints   annuals   d'instituts   autonoms   da   dretg   public   e d'autras instituziuns che survegnan contribuziuns considerablas dal chantun;

fa in cunrapport tar il plan da finanzas;

suttametta in cunrapport a la Cumissiun per giustia e segirezza, sch'il volumen total   da   plazzas   per   las   commembras   ed   ils   commembers   da   la   Dretgira superiura u per las commembras ed ils commembers d'ina u da pliras dretgiras regiunalas en uffizi principal duai vegnir auzà.

4 La cumissiun da gestiun po ultra da quai:

a) * … b)

examinar projects e fatschentas cun consequenzas finanzialas che ston vegnir predeliberads   d'autras   cumissiuns   e   medemamain   far   propostas   al   cussegl grond.

Il cussegl grond po delegar ulteriuras incumbensas a la cumissiun da gestiun.

5 Disposiziuns e decisiuns da la regenza, dals departaments e dals posts da servetsch na pon ni vegnir abolidas ni vegnir midadas da la cumissiun da gestiun.

2. criteris da controlla

Art.  23 1 La cumissiun da gestiun:

a)

b)

fa adatg che l'administraziun saja confurma al dretg ed a l'urden;

examinescha l'efficacitad da l'administraziun chantunala sco er da lur mesiras e   verifitgescha   en   quest   connex   la   necessitad   da   leschas   e   d'incumbensas existentas;

7) DG 170.100

8

170.140

c)

d)

fa   stim   che   las   incumbensas   vegnian   ademplidas   en   moda   adequata   ed economica e che l'andament da l'administraziun saja effizient;

controllescha, sche las decisiuns vegnan prendidas confurm a las cumpetenzas e sch'i dat avunda controllas entaifer l'administraziun.

3. controlla chantunala da finanzas *

Art.  24 1 La   controlla   chantunala   da   finanzas   stat   en   contact   direct   cun   la   cumissiun   da gestiun. A la cumissiun da gestiun dat ella mintga infurmaziun che serva ad exequir la surveglianza suprema.

4. rapport e protocols

Art.  25 1 Davart sia activitad fa la cumissiun da gestiun annualmain in rapport cun propostas al cussegl grond.

2 Davart fatschentas spezialmain impurtantas orientescha la cumissiun da gestiun il cussegl grond durant l'onn e fa eventualmain propostas.

3 La conferenza dals presidents, las commembras ed ils commembers da la regenza, il   secretariat   dal   cussegl   grond   e   la   chanzlia   chantunala   survegnan   per   lur infurmaziun ina glista da tractandas da la sesida da la cumissiun generala.

4 Cun agid d'extracts dals protocols vegnan infurmads la regenza davart decisiuns da princip da la cumissiun da gestiun e las singulas scheffas u ils singuls schefs dals departaments   davart   fatschentas   impurtantas   da   lur   departament   ch'èn   vegnidas tractadas.

Art.  26

Cumissiun per giustia e segirezza 1. grondezza, incumbensas e cumpetenzas

1 La Cumissiun per giustia e segirezza controllescha e surveglia la gestiun da la Dretgira superiura, da la Dretgira da giustia sco er da las autoritads che stattan sut la surveglianza da la Dretgira superiura e predeliberescha lur rapports da gestiun. Ella consista dad 11 commembras e commembers. * 2 Per   mauns   dal   cussegl   grond   predeliberescha   ella   cunzunt   las   suandantas fatschentas:

a)

b)

c)

dumondas da grazia;

verificaziun da las elecziuns da la regenza;

recurs al cussegl grond en il senn da l'artitgel 52 da la lescha davart il cussegl grond8);

recurs concernent la surveglianza giudiziala en il senn da l'artitgel 56 da la lescha davart il cussegl grond;

ulteriuras fatschentas da ses sectur spezial assegnadas ad ella.

e)

3 Ella prenda posiziun davart tut ils rapports e projects che pertutgan la giustia e po far propostas al cussegl grond.

d)

8) DG 170.100

9

170.140

4 Ella prenda: * a) * posiziun per mauns da la Dretgira superiura, sche la Dretgira superiura vul auzar   ils   meds   finanzials   per   las   collavuraturas   ed   ils   collavuraturs   da   la Dretgira   superiura,   da   la   Dretgira   da   giustia   u   da   las   ulteriuras   autoritads giudizialas;

b) * posiziun per mauns da la Cumissiun da gestiun davart credits posteriurs da la

Dretgira superiura e da la Dretgira da giustia.

5 Ella decida davart recurs cunter las elecziuns da la regenza.

6 Ella   prepara   las   elecziuns   per   la   Dretgira   superiura   sco   er   per   la   Dretgira   da giustia. * 7 Ella controllescha che la dotaziun da la Dretgira superiura sco er da las dretgiras regiunalas   saja   adequata   e   prepara   il   conclus   correspundent   dal   Cussegl   grond.

Sch'ella   tira   en   consideraziun   d'auzar   il   volumen   total   da   plazzas   per   las commembras ed ils commembers da la Dretgira superiura u per las commembras ed ils commembers d'ina u da pliras dretgiras regiunalas en uffizi principal, dumonda ella in cunrapport da la Cumissiun da gestiun. *

2. rapport e protocols

Art.  27 1 La cumissiun per giustia e segirezza fa annualmain in rapport da sia activitad cun propostas al cussegl grond.

2 Davart fatschentas impurtantas orientescha la cumissiun per giustia e segirezza il cussegl grond durant l'onn e fa eventualmain propostas.

3 La cumissiun per giustia e segirezza po infurmar ils posts pertutgads cun agid d'extracts dals protocols davart fatschentas tractadas impurtantas.

Cumissiun da redacziun

Art.  28 1 La cumissiun da redacziun consista da quatter commembras e commembers.

2 Ad ella appartegnan ultra da quai d'uffizi la presidenta u il president dal cussegl grond e la vicepresidenta u il vicepresident dal cussegl grond.

3 La presidenta u il president dal cussegl grond maina las sesidas, da las qualas er las protocollistas ed ils protocollists fan part.

4 La cumissiun da redacziun ha l'incumbensa da:

a)

controllar ils protocols da decisiuns ed ils protocols verbals da las sesidas dal cussegl grond e decider definitivamain davart propostas da modificaziun en il senn dals artitgels 35 e 36;

repassar redacziunalmain ils protocols, ils conclus ed ils relaschs;

approvar ils protocols;

approvar l'explicaziun al pievel.

b)

c)

d)

5 La   cumissiun   da   redacziun   po   –   per   sclerir   fatgs   dispitaivels   –   envidar commembers   dal   cussegl   e   da   la   regenza   sco   er   collavuraturs   cumpetents   dal departament a lur sesidas.

10

170.140

2.4.3. Cumissiuns temporaras

Cumissiuns predeliberantas

Art.  29 1 Sin proposta da la conferenza da las presidentas e dals presidents elegia il cussegl grond las cumissiuns predeliberantas. Il liber dretg da far propostas or dal ravugl dal cussegl grond resta garantì.

Cumissiun d'inquisiziun parlamentara

Art.  30 1 Las disposiziuns pli detagliadas davart l'organisaziun da la cumissiun d'inquisiziun e davart l'execuziun da l'inquisiziun vegnan relaschadas dal Cussegl grond en il rom dal conclus da nominaziun. Il Cussegl grond regla cunzunt ils dretgs da procedura da las persunas pertutgadas e la posiziun da la Regenza respectivamain da la Dretgira superiura en la procedura. *

2.5. SERVETSCHS DAL CUSSEGL GROND E PROTOCOLLAZIUN

Direcziun da la chanzlia

Art.  31 1 La chanceliera u il chancelier sustegna il presidi en l'administraziun da l'uffizi, procura   per   l'execuziun   administrativa   da   las   sessiuns   e   coordinescha   la correspundenza cun la regenza.

preparar las sessiuns;

Secretariat dal cussegl grond

manar il protocol en il cussegl grond;

rediger ils conclus dal cussegl grond;

infurmar la publicitad per incumbensa dal cussegl grond.

Art.  32 1 Il secretariat dal cussegl grond ha en spezial las suandantas incumbensas:

a)

b) * manar il secretariat dals organs directivs e da las cumissiuns;

c)

d)

e)

2 Sco partiziun da la chanzlia chantunala è il secretariat dal cussegl grond suttamess professiunalmain als organs dal cussegl grond. * 3 La   conferenza   da   las   presidentas   e   dals   presidents   engascha   la   manadra   u   il manader dal secretariat dal cussegl grond sco er las ulteriuras collavuraturas ed ils ulteriurs   collavuraturs,   la   cumissiun   da   gestiun   sia   secretaria   u   ses   secretari.   La chanceliera u il chancelier ha il dretg da far propostas. *

Ulteriurs servetschs

Art.  33 1 La   chanzlia   chantunala   metta   cunzunt   a   disposiziun   ils   suandants   ulteriurs servetschs:

a)

servetsch da saltera u da salter per servir il cussegl grond e ses organs;

11

170.140

servetsch da translaziuns;

servetsch d'infurmaziun;

b)

c)

d) * funcziunament e mantegniment dals indrizs dad EED;

e) * interpretaziun simultana da las debattas dal Cussegl grond.

Redacziun

Art.  34 1 Conclus   dal   cussegl   grond   redigids   vegnan   sutsegnads   da   la   presidenta   u   dal president   dal   cussegl   grond   e   da   la   chanceliera   u   dal   chancelier   u   da   lur substituziuns.

b)

Protocol da decisiuns

Art.  35 1 Il protocol da decisiuns da las tractativas dal cussegl grond vegn fatg per tudestg e cuntegna:

a)

il num da la u dal parsura, il dumber da las commembras e dals commembers dal   cussegl   grond   preschents   ed   ils   nums   da   las   commembras   e   dals commembers dal cussegl grond absents;

ils objects da tractativa, il text cumplain da las propostas messas en votaziun ed ils resultats da votaziuns e d'elecziuns;

las intervenziuns parlamentaras inoltradas;

tut ils conclus e relaschs.

c)

d)

2 El   vegn   sutsegnà   da   la   presidenta   u   dal   president   e   da   la   protocollista   u   dal protocollist.

3 En   la   segunda   sesida   suenter   questa   vegn   il   protocol   da   decisiuns   exponì   per prender invista. Davart propostas da correctura e davart l'approvaziun formala dal protocol da decisiuns decida la cumissiun da redacziun.

Protocol verbal

Art.  36 1 Las tractativas dal cussegl grond vegnan ultra da quai registradas sin in portatun e nudadas en scrit en in protocol verbal. * 2 Il protocol verbal è exponì 20 dis suenter la fin da la sessiun per las commembras e per ils commembers dal cussegl grond en il secretariat dal cussegl grond per prender invista.   Sin   dumonda   vegn   tramess   in   extract   dal   protocol.   Cun   l'exposiziun   dal protocol survegnan las commembras ed ils commembers da la regenza in extract dal protocol   davart   quellas   fatschentas   ch'els   han   sez   represchentà   davant   il   cussegl grond.

3 Davart propostas da correctura e davart l'approvaziun formala dal protocol verbal decida la cumissiun da redacziun.

12

170.140

2.6. INDEMNISAZIUN DA LAS COMMEMBRAS E DALS COMMEMBERS DAL CUSSEGL GROND E DA LAS FRACZIUNS

2.6.1. Commembras e commembers dal cussegl grond

Schurnada

Art.  37 1 Las   commembras   ed   ils   commembers   dal   cussegl   grond   han   il   dretg   d'ina schurnada da 300 francs per mintga di da lur preschientscha a sesidas. La schurnada indemnisescha la preschientscha a sesidas sco er la lavur ch'ina commembra u in commember dal cussegl grond impunda ordaifer la sessiun ed ordaifer las sesidas per la preparaziun e per l'elavuraziun posteriura al domicil, al lieu da sia occupaziun professiunala principala u en in auter lieu. * 2 La presidenta u il president dal cussegl grond survegn ultra da quai in supplement presidial   e   da   represchentaziun   unic   da   12 000   francs,   la   vicepresidenta   u   il vicepresident dal cussegl grond in supplement da represchentaziun unic da 4000 francs.

Indemnisaziun da pasts e da pernottaziun

Art.  38 1 Las commembras ed ils commembers dal cussegl grond survegnan per mintga di da   sesida   a   Cuira   ina   indemnisaziun   da   pasts   da   60   francs   ed   en   cas   d'ina pernottaziun ina indemnisaziun supplementara da 150 francs.

2 L'indemnisaziun da pernottaziun croda per commembras e per commembers che abiteschan en in conturn da 25 kilometers da viadi.

3 … * 4 Sco lieu da domicil vala quella vischnanca, nua ch'ils documents da legitimaziun èn deponids.

5 La presidenta u il president dal cussegl grond e la vicepresidenta u il vicepresident dal cussegl grond han il dretg d'indemnisaziun da spesas effectivas che resultan ad ella u ad el tras las obligaziuns da represchentaziun.

Cas spezials

Art.  39 1 Durant la durada da la sessiun vegnan pajadas las indemnisaziuns tenor l'artitgel 37 alinea 1 e l'artitgel 38 er per las dumengias ed ils firads.

2 Sch'ina   commembra   u   in   commember   dal   cussegl   grond   vegn   clamà   durant   la sessiun a sesidas cun dretg da schurnada da vart dal chantun, ma che na tutgan betg tar il champ d'activitads dal cussegl grond, vegn pajada la schurnada mo ina giada, en cas da schurnadas differentas per la tariffa pli auta. Questa regulaziun vala er per l'indemnisaziun da viadi.

13

170.140

Art.  40 Indemnisaziun dals custs da viadi e dal temp da viadi 1 Per   ils   viadis   a   las   sesidas   dal   cussegl   grond   survegn   mintga   commembra   e commember dal cussegl grond ina indemnisaziun dals custs da viadi da 70 raps per kilometer da via per la distanza davent dal domicil al lieu da la sesida ed enavos. * 2 Ultra   da   l'indemnisaziun   dals   custs   da   viadi   tenor   l'alinea 1   survegnan   las commembras ed ils commembers dal cussegl grond ina indemnisaziun dal temp da viadi en la medema autezza. * 3 Tgi che viagescha sco passagiera u passagier en ina cuminanza da viadi survegn ina indemnisaziun dal temp da viadi en l'autezza da l'indemnisaziun per kilometer tenor l'alinea 1. *

Pauschala per l'informatica

Art.  40a * 1 Las   commembras   ed   ils   commembers   dal   Cussegl   grond   survegnan   ina indemnisaziun   pauschala   da   300 francs   per   onn   d'uffizi   sco   contribuziun   a   lur expensas d'informatica.

2.6.2. Cumissiuns

Art.  41

Schurnada ed indemnisaziun da spesas 1. en general

1 Las   commembras   ed   ils   commembers   da   las   cumissiuns   dal   cussegl   grond survegnan per lur preschientscha a sesidas, che n'han betg lieu durant la sessiun, las medemas schurnadas, indemnisaziuns da spesas, dals custs da viadi e dal temp da viadi sco las commembras ed ils commembers dal cussegl grond durant la sessiun.

Las presidentas ed ils presidents da las cumissiuns permanentas survegnan ultra da quai 1000 francs per onn d'uffizi sco supplement presidial. * 2 Per   la   participaziun   a   sesidas   da   cumissiun   ordaifer   la   sessiun   importa l'indemnisaziun   da   spesas   60   francs.   Sch'il   lieu   da   domicil   na   po   betg   vegnir cuntanschì cun ils meds da transport publics suenter la fin da la sesida da cumissiun, importa l'indemnisaziun da spesas 210 francs. Il medem vala sch'ina commembra u in commember dal cussegl grond na po betg cumparair a temp ad ina sesida da cumissiun, en cas ch'ella u el dovra ils meds da transport publics.

3 … * 4 La conferenza da las presidentas e dals presidents po conceder excepziunalmain ina indemnisaziun supplementara a presidentas u a presidents da cumissiuns u er ad autras commembras u ad auters commembers da cumissiuns, sch'ellas u els vegnan engrevgiads extraordinariamain.

14

170.140

2. cumissiun da redacziun

Art.  41a * 1 Per lur preschientscha a las sesidas che han lieu ordaifer las sessiuns survegnan las commembras ed ils commembers da la cumissiun da redacziun dal cussegl grond ina schurnada da 600 francs.

3. cumissiun da gestiun *

Art.  42 1 Las commembras ed ils commembers da la cumissiun da gestiun ch'èn preschents ad almain dus terzs da las sesidas d'in onn d'uffizi han ultra da quai il dretg d'in fixum da 4000 francs per onn d'uffizi. La presidenta u il president survegn ultra da quai 1000 francs per onn d'uffizi sco supplement presidial.

2 Areguard   l'indemnisaziun   da   spesas   e   da   viadi   tar   sesidas   è   applitgabla   la reglamentaziun   che   vala   per   autras   cumissiuns.   Exceptadas   da   quai   èn   visitas ocularas ed inspecziuns, per las qualas vegnan indemnisadas las spesas effectivas.

2.6.3. Fracziuns

Indemnisaziuns

Art.  43 1 Per la participaziun a sesidas da fracziun che han lieu ordaifer la sessiun vegnan pajadas   a   las   commembras   ed   als   commembers   dal   cussegl   grond   las   medemas schurnadas, indemnisaziuns da spesas, dals custs da viadi e dal temp da viadi sco per la   participaziun   a   sesidas   da   cumissiun   ordaifer   la   sessiun   (art.   41),   dentant maximalmain per duas sesidas per sessiun. La presidenta u il president da la fracziun trametta la glista da preschientscha al departament da finanzas e vischnancas. * 2 Per   sustegnair   lur   activitad   parlamentara   survegnan   las   fracziuns   ultra   da   quai mintg'onn ina indemnisaziun da basa da 12 000 francs ed ina indemnisaziun da 500 francs   per   mintga   commembra   e   commember   da   la   fracziun.   Il   dretg   da l'indemnisaziun da 500 francs han er quellas commembras e quels commembers dal cussegl grond che n'appartegnan betg ad ina fracziun. *

3. Urden general da procedura

3.1. DISPOSIZIUNS GENERALAS

Art.  44 Lieu ed uras da las sesidas 1 Il cussegl grond sa raduna per ordinari en la citad da Cuira.

2 L'avantmezdi da l'emprim di da la sessiun stat per ordinari a disposiziun per sesidas da las fracziuns.

3 Las sesidas dal cussegl grond duran per regla:

a)

l'avantmezdi da las 8.15 fin las 12.00;

15

170.140

il suentermezdi da las 14.00 fin las 18.00.

b)

4 Tut   tenor   la   glista   da   las   fatschentas   pon   vegnir   prolungadas   las   sesidas   dal suentermezdi e fatgas sesidas da la saira.

Obligaziun da preschientscha

Art.  45 1 La preschientscha da las commembras e dals commembers dal cussegl grond vegn registrada   al   cumenzament   da   mintga   sesida   cun   inscriver   en   la   glista   da preschientscha. Quella vegn serrada in'ura suenter il cumenzament da la sesida.

2 Commembras e commembers dal cussegl grond che n'èn betg preschents fin alura, perdan lur indemnisaziun da sesida, nun ch'els hajan annunzià ordavant lur absenza tar   la   presidenta   u   tar   il   president   dal   cussegl   grond   cun   inditgar   ils   motivs.

L'indemnisaziun da sesida perda er quella u quel ch'è absent l'entir di.

3 Sch'ina commembra u in commember è frequentamain absent durant las sesidas senza annunzia motivada, decida la conferenza da las presidentas e dals presidents suenter avair admonì ina giada davart il dretg sin il pajament da la schurnada. En cas da malsogna durant la sesida na scada il dretg da schurnada betg.

Vestgadira

Art.  46 1 Las commembras ed ils commembers dal cussegl grond han da purtar vestgadira correcta a las sesidas, la quala respecta la dignitad dal parlament.

Art.  46a * 1 Ina giada per di da sesida vegn pronunziada ina curta titulaziun formala.

Titulaziun

Publicitad e medias

Art.  47 1 A las audituras ed als auditurs stat averta la tribuna. Ellas ed els ston star quiets e tralaschar mintga manifestaziun d'applaus u da dischapprovaziun. Sch'ellas ed els n'observan betg l'admoniziun da la presidenta u dal president da star quiet, po quella u quel laschar rumir la tribuna.

2 A las represchentantas ed als represchentants da las medias vegn inditgada ina plazza   speziala.   I   n'è   betg   permess   d'entrar   en   sala   senza   la   permissiun   da   la presidenta u dal president.

3 Fotografias e registraziuns en la sala da sesida, en ils corridors u sin la tribuna èn permessas mo cun ina permissiun da la presidenta u dal president.

4 Igl   è   scumandà   da   distribuir   material   da   propaganda,   da   prender   cun   sai   e   da plazzar placats e da rimnar suttascripziuns en la sala da sesida, en ils corridors u sin la tribuna.

Urden dal di

Art.  48 1 A la fin da mintga sesida ha la presidenta u il president – uschenavant sco pussaivel – da communitgar al cussegl grond l'urden dal di da la proxima sesida.

16

170.140

3.2. TRACTATIVA

3.2.1. Andament da la procedura

Entrada

Art.  49 1 Tar projects da leschas tracta il cussegl grond l'emprim la dumonda d'entrar en la materia. Sch'i na dat naginas propostas motivadas da la regenza u – tar projects davart propostas da prender in conclus direct e davart iniziativas parlamentaras – da la cumissiun predeliberanta cumpetenta, po l'entrada en la materia vegnir concludida mo cun ina maioritad da dus terzs.

Tractativa detagliada

Art.  50 1 Sch'i vegn concludì d'entrar en la materia, passa il cussegl grond a la tractativa d'artitgel per artitgel u da part per part. Ina prelecziun n'ha per ordinari betg lieu.

Revegnir

Art.  51 1 Suenter la finiziun da la tractativa detagliada po mintga commembra e commember proponer da revegnir a singuls artitgels u a singulas parts. Ina curta motivaziun da la proposta da revegnir ed ina cuntraproposta è permessa; il cussegl grond decida senza ulteriura   discussiun.   Sch'el   accepta   la   proposta,   vegnan   l'artitgel   u   la   part   en dumonda tractads anc ina giada.

Segunda lectura

Art.  52 1 Avant la votaziun finala davart in project da lescha sto la presidenta u il president preschentar al cussegl grond la dumonda, sch'i haja da succeder ina segunda lectura.

Ina   segunda   lectura   po   vegnir   concludida   sin   dumonda   er   tar   ordinaziuns.   Tar projects impurtants examinescha la  cumissiun predeliberanta d'uffizi la dumonda d'ina segunda lectura e fa proposta al cussegl grond.

3.2.2. Propostas

Furma

Art.  53 1 Tut   las   propostas   ston   vegnir   fatgas   a   bucca   e   ston   –   sin   giavisch   –   vegnir inoltradas en scrit a la presidenta u al president dal cussegl grond, a la presidenta u al president da la cumissiun ed a la represchentanta u al represchentant da la regenza.

2 Propostas   impurtantas   tar   projects   da   leschas   u   d'ordinaziuns   duain   vegnir inoltradas a la presidenta u al president da la cumissiun avant la tractativa en la cumissiun. La proponenta u il proponent po vegnir envidà a la sesida da cumissiun per motivar sia proposta.

17

170.140

3 Sche talas propostas vegnan fatgas durant la tractativa en il cussegl grond, po la cumissiun pretender che quellas vegnian assegnadas ad ella per la predeliberaziun.

3.2.3. Votums

Discussiun

Art.  54 1 La presidenta u il president avra la discussiun avant mintga votaziun davart l'object suttamess.   Avant   l'avertura   da   la   discussiun   generala   dat   ella   u   el   il   pled   a   las rapportadras ed als rapportaders sco er a las commembras ed als commembers da la cumissiun.   En   la   discussiun   generala   che   suonda   vegn   il   pled   surdà   en   quella successiun, en la quala il pled è vegnì dumandà. In'excepziun da quai ha mo lieu a favur da rapportadras u da rapportaders e da commembras u da commembers da la regenza.

2 Sche la presidenta u il president dal cussegl grond vul sa participar a la discussiun, surdat ella u el il presidi a la vicepresidenta u al vicepresident.

Obligaziun da creanza

Art.  55 1 Tar tut la libertad da discussiun ha la pledadra u il pledader da s'abstegnair da tuttas expressiuns   offendentas.   In   eventual   surpassament   da   questa   prescripziun   duai vegnir admonì immediatamain da la presidenta u dal president (clom a l'urden).

2 Sch'ina   pledadra   u   in   pledader   cuntrafa   a   l'admoniziun   da   la   presidenta   u   dal president da pledar davart la fatschenta u sch'ella u el sa fa repetidamain culpaivel d'ina violaziun da la creanza parlamentara, po la presidenta u il president privar ella u el dal pled.

3 Sche   la   pledadra   u   il   pledader   protesta   cunter   la   privaziun   dal   pled,   decida   il cussegl grond. En cas da renitenza e da conduita maldeschenta cuntinuada po il cussegl grond excluder ina commembra u in commember da la sesida cun dus terzs da las vuschs.

Durada dal pled

Art.  56 1 Cun   excepziun   da   las   referentas   e   dals   referents   da   la   cumissiun   e   da   la represchentanta   u   dal   represchentant   da   la   regenza   na   dastga   ina   pledadra   u   in pledader per ordinari betg discurrer pli ditg che diesch minutas e pli che duas giadas davart il medem puntg da discussiun.

2 Sch'i   vegn   pretendì   da   finir   la   discussiun,   sto   vegnir   votà   davart   quai   senza ulteriura discussiun. Sch'il cussegl grond approvescha quai cun ina maioritad da dus terzs,   survegnan   il   pled   mo   anc   pledadras   e   pledaders   gia   annunziads   e   las commembras ed ils commembers da la regenza. L'artitgel 57 resta resalvà.

3 Excepziuns da las restricziuns numnadas en l'alinea 1 po il cussegl grond concluder cun ina maioritad da dus terzs.

4 Las disposiziuns da quest artitgel na valan betg per il tractament da recurs.

18

170.140

5 Igl è adina permess da dumandar il pled per pretender l'observaziun da l'urden da gestiun, per far propostas davart l'urden u per respunder ad ina remartga persunala.

Pled final

Art.  57 1 Sche la discussiun è a fin, ha la referenta u il referent da la cumissiun u, sche la discussiun n'è betg unanima, l'emprim la represchentanta u il represchentant da la minoritad ed alura la represchentanta u il represchentant da la maioritad il dretg dal pled final.

Debatta organisada

Art.  58 1 Sin proposta da la conferenza da las presidentas e dals presidents po il cussegl grond restrenscher la debatta ed ils votums per tractar ina fatschenta.

Interpretaziun simultana

Art.  58a * 1 Ils   votums   tudestgs,   rumantschs   e   talians   vegnan   per   regla   interpretads simultanamain en tudestg ed en talian.

2 Eventuals sbagls u ina interrupziun parziala u totala da l'interpretaziun simultana n'han naginas consequenzas giuridicas per las chaussas che ston vegnir concludidas.

3.3. VOTAZIUNS

Introducziun

Art.  59 1 Avant la votaziun communitgescha la presidenta u il president al cussegl grond verbalmain las propostas fatgas ed ordinescha en tge moda ch'i duai vegnir votà.

Objecziuns cunter quai liquidescha il cussegl grond immediatamain.

Pliras propostas

Art.  60 1 Davart subpropostas da midada sto vegnir votà avant las propostas da midada e davart questas avant las propostas principalas 2 Sch'igl èn avant maun dapli che duas propostas principalas, vegn votà a medem temp davart quellas. Mintga commembra e mintga commember dastga votar mo per ina   da   quellas.   Sche   naginas   da   quellas   propostas   n'han   cuntanschì   la   maioritad absoluta da las vuschs, sto vegnir votà tgenina da quellas propostas, che ha survegnì las pli paucas vuschs, che sto crudar. Alura vegn la medema procedura applitgada per las propostas restantas, fin ch'ina obtegna la maioritad absoluta.

3 Tgi che ha votà per ina subproposta da midada, n'è betg obligà da votar er per la proposta da midada; gist uschè pauc oblighescha il consentiment a la proposta da midada d'affirmar la proposta principala.

19

170.140

Propostas cumponidas

Art.  61 1 Tar propostas cumponidas sto vegnir votà separadamain davart las singulas parts.

Sch'ina   dumonda   da   votaziun   po   vegnir   dividida,   ha   quai   da   succeder,   sch'ina commembra u in commember pretenda quai.

Art.  62

Votaziun tar fatschentas 1. en general *

1 Durant las votaziuns ston las commembras ed ils commembers dal cussegl grond esser en lur plazzas. Quintar quintan mo las vuschs che vegnan dadas en l'atgna plazza. * 2 La votaziun ha lieu avertamain e cun il sistem da votaziun electronic. Sch'il sistem è defect ed en cas spezials po la votaziun avair lieu cun s'auzar. * 3 Las commembras ed ils commembers dal cussegl grond ston dar giu lur vusch (gea u na) u s'abstegnair da lur vusch. * 4 En chaussas da grazia u sche 25 commembras e commembers dal cussegl grond acceptan ina dumonda correspundenta, ha la votaziun lieu en scrit e tras scrutini. * 5 Davart propostas incontestadas na vegni betg votà. * 6 La presidenta u il president dal cussegl grond communitgescha il resultat da la votaziun. * 7 … *

2. votaziun electronica

Art.  62a * 1 Il sistem da votaziun electronic dumbra ed arcuna a chaschun da mintga votaziun las   vuschs   dadas   sco   er   las   abstenziuns.   Il   cumportament   da   votaziun   da   las commembras   e   dals   commembers   dal   cussegl   grond   sco   er   il   resultat   vegnan mussads sin tavlas d'infurmaziun.

2 Ils resultats da las votaziuns vegnan arcunads sin glistas da nums. Questas glistas da nums vegnan publitgadas sin la pagina d'internet dal chantun. *

3. votaziun cun s'auzar

Art.  62b * 1 En   cas   da   votaziuns   avertas   cun   s'auzar   erueschan   las   dumbravuschs   ed   ils dumbravuschs ils resultats da las votaziuns ed annunzian quels a la protocollista u al protocollist per mauns da la presidenta u dal president dal cussegl grond.

Decisiun da tagl

Art.  63 1 La presidenta u il president prenda part da la votaziun. En cas da paritad da las vuschs decida ella u el, e quai senza resguardar sia vusch gia dada.

20

170.140

3.4. REPONDERAZIUN

Procedura

Art.  64 1 Conclus dal cussegl grond pon vegnir reponderads mo en la sessiun, en la quala els en vegnids tractads.

2 En la reponderaziun sto vegnir entrà, sch'ella vegn concludida cun ina maioritad da dus terzs da las votantas e dals votants. Per la votaziun davart la proposta materiala basta la maioritad da las vuschs, sch'i n'exista naginas autras prescripziuns.

3 Tar conclus davart l'urden da gestiun basta la maioritad simpla 4 Conclus dal cussegl grond, per ils quals ina reponderaziun è exclusa tenor l'alinea 1, pon vegnir midads mo sin la via da la procedura da legislaziun ordinaria.

4. Objects da tractativa

4.1. INTERVENZIUNS PARLAMENTARAS

4.1.1. En general

Inoltraziun e refusaziun

Art.  65 1 Commembras   e   commembers   dal   cussegl   grond,   fracziuns   e   cumissiuns   pon inoltrar intervenziuns parlamentaras a la presidenta u al president dal cussegl grond.

Questas   ston   vegnir   munidas   cun   ina   proposta   e   cun   ina   curta   motivaziun.   La presidenta u il president dal cussegl grond las communitgescha al cussegl grond en la medema sesida.

2 La conferenza da las presidentas e dals presidents examinescha las intervenziuns parlamentaras inoltradas areguard la furma; ella po consultar la regenza per quest intent. Ella las refusa, sche:

a)

b)

ellas n'han betg la dretga furma;

l'object   da   l'intervenziun   è   gia   vegnì   tractà   ina   giada   en   la   perioda   da legislatura currenta e sch'ils fatgs n'èn betg sa midads en il fratemp;

la dumonda na po betg esser object d'ina intervenziun.

c)

3 Sche la refusaziun na vegn betg acceptada, decida il cussegl grond definitivamain.

Tractament urgent

Art.  66 1 Dumondas pon vegnir decleradas dal cussegl grond sco urgentas, sch'ellas vegnan inoltradas il pli tard a la sesida d'avertura d'ina sessiun.

2 Sche l'urgenza è concludida, vegn la dumonda tractada en la medema sessiun.

21

170.140

4.1.2. Incumbensa

Tractament

Art.  67 1 La regenza fa in rapport en scrit e fa ina proposta tar l'incumbensa al cussegl grond il pli tard en la segunda sessiun suenter l'inoltraziun.

2 La regenza po proponer d'acceptar cumplainamain u parzialmain ina incumbensa, da la midar, stritgar u refusar.

3 Il text da l'incumbensa po vegnir midà sin dumonda or dal ravugl dal cussegl grond u da la regenza.

4 Cun decisiun da maioritad pon las sutsegnadras ed ils sutsegnaders:

a)

b)

retrair l'incumbensa fin a la terminaziun da las tractativas en il cussegl grond;

pretender   ch'il   text   original   da   l'incumbensa   vegnia   cumpareglià   en   ina votaziun   cun   in   text   eventualmain   midà.   Suenter   è   ina   retratga   da l'incumbensa exclusa en quest cas.

Per   che   las   sutsegnadras   ed   ils   sutsegnaders   sa   possian   far   in'opiniun,   po   il tractament en il cussegl grond vegnir interrut.

Cussegliaziun

Art.  68 1 Ina discussiun ha lieu mo, sch'ina incumbensa vegn cumbattida da la regenza u or dal ravugl dal cussegl grond u sche la discussiun vegn concludida dal cussegl grond.

Confurm al senn valan en quest cas las reglas generalas davart la durada dal pled.

2 Sch'i   dat   in   connex   objectiv   cun   ina   fatschenta   pendenta,   pon   incumbensas respundidas vegnir tractadas il medem mument.

3 Sch'ina incumbensa è exequida il mument da la tractativa en il cussegl grond, po l'incumbensa – cun l'acceptaziun – vegnir stritgada sco ademplida.

4 A la fin da la tractativa concluda il cussegl grond, sche l'intervenziun duai vegnir assegnada a la regenza u sch'ella duai vegnir refusada.

Rapportar, stritgar e liquidar

Art.  69 * 1 La regenza preschenta a la cumissiun da gestiun mintgamai la primavaira ina glista da   las   incumbensas   surdadas   ad   ella,   ma   betg   anc   liquidadas.   Davart   mintga incumbensa betg anc liquidada, ch'è gia vegnida acceptada avant pli che 2 onns avant il di da referenza da la glista, cuntegna questa glista indicaziuns davart il stadi actual   e   davart   la   liquidaziun   previsa.   En   il   rom   d'in   rapport   davart   la   lavur   da finanzas   e   da   surveglianza   propona   la   cumissiun   da   gestiun   dad   eventualmain stritgar incumbensas. Sch'in project da la regenza sa basa sin ina incumbensa, fa la regenza la proposta d'al stritgar gia en la missiva.

22

170.140

4.1.3. Dumonda

Procedura

Art.  70 1 La regenza respunda las dumondas en scrit il pli tard en la segunda sessiun suenter l'inoltraziun.

2 La   persuna   che   ha   dumandà   po   declerar   ch'ella   saja   cuntentada,   parzialmain cuntentada u betg cuntentada da la resposta. Questa decleraziun po vegnir explitgada en ina posiziun da maximalmain quatter minutas.

3 Ina discussiun ha lieu mo, sch'ella vegn concludida dal cussegl grond. Confurm al senn valan en quest cas las reglas generalas davart la limitaziun da la durada dal pled.

4.1.4. Ura da dumondas

Procedura

Art.  71 1 Durant mintga sessiun ha lieu in'ura da dumondas.

2 Dumondas a la regenza ston vegnir inoltradas en scrit al secretariat dal cussegl grond fin il pli tard in'emna avant il cumenzament da la sessiun. Il secretariat dal cussegl grond las trametta vinavant a la regenza. Las dumondas inoltradas vegnan repartidas   al   cussegl   grond   al   cumenzament   da   la   sessiun.   Ina   prelecziun   en   il cussegl grond na vegn betg fatga. * 3 La regenza respunda a bucca en la medema sessiun. Dumandar anc ina unica giada è permess.

4.1.5. Proposta da prender in conclus direct

Procedura

Art.  72 1 Il cussegl grond decida en ina proxima sesida suenter l'inoltraziun d'ina proposta da prender in conclus direct, sche questa duai vegnir declerada per impurtanta e sch'ina cumissiun duai vegnir incumbensada cun la predeliberaziun.

2 Sch'ina cumissiun vegn incumbensada, fixescha il cussegl grond in termin, entaifer il qual la cumissiun sto rapportar e far proposta.

3 Las propostas da prender in conclus direct ston vegnir assegnadas a la regenza per prender posiziun. Il cussegl grond po fixar in termin per la posiziun da la regenza.

4.1.6. Iniziativa parlamentara

Art.  73 1 Iniziativas parlamentaras vegnan inoltradas en scrit.

Inoltraziun ed acceptaziun

23

170.140

2 Ellas ston vegnir munidas cun ina motivaziun e vegnan rendidas enconuschentas a tut las commembras ed a tut ils commembers dal cussegl grond suenter l'inoltraziun.

3 Suenter avair consultà la regenza refusa la conferenza da las presidentas e dals presidents ina iniziativa parlamentara, sche:

a)

quella sa referescha ad in object ch'è gia pendent sco fatschenta dal cussegl grond;

l'object vegn preparà da la regenza sco project e preschentà entaifer in mez onn al cussegl grond.

b)

4 Sche la refusaziun na vegn betg acceptada, decida il cussegl grond definitivamain.

5 Suenter la tractativa eruescha la presidenta u il president dal cussegl grond tras votaziun, sche l'iniziativa parlamentara vegn declerada sco relevanta da la maioritad da las commembras e dals commembers dal cussegl grond ch'èn preschents. Sche quai è il cas, vegn l'iniziativa assegnada ad ina cumissiun per la predeliberaziun. *

Predeliberaziun en la cumissiun

Art.  74 1 La cumissiun:

a)

b)

tracta il sboz inoltrà. Ella po proponer midadas u sbozzar ina cuntraproposta;

po clamar il departament cumpetent per cooperar tar la preparaziun, però resta la regenza libra per sia posiziun;

suttametta il resultat da sias tractativas a la regenza ed eventualmain a circuls interessads, per che quels possian prender posiziun;

assegna la fatschenta fin il pli tard dus onns suenter l'inoltraziun cun in rapport ed ina proposta al cussegl grond.

c)

d)

Tractament en il cussegl grond

Art.  75 1 Il cussegl grond tracta il sboz e las propostas da la cumissiun sco in project da la regenza.

4.2. ELECZIUNS

Preparaziun da las elecziuns

Art.  76 1 La conferenza da las presidentas e dals presidents fa ils scleriments necessaris per occupar ils uffizis tenor l'artitgel 36 cifras 3 e 4 da la constituziun chantunala9).

2 Propostas ston per regla vegnir inoltradas en scrit a la conferenza fin il pli tard dus mais avant l'elecziun. Sco documents ston vegnir agiuntads in curs da la vita da la persuna che candidescha sco er indicaziuns davart la scolaziun, davart la professiun e davart la qualificaziun specifica per l'uffizi che sto vegnir occupà.

9) DG 110.100

24

170.140

3 La conferenza da las presidentas e dals presidents è obligada da far in maletg da las pretensiuns da l'uffizi che sto vegnir occupà sco er da la persuna da las candidatas e dals candidats cun far sezza retschertgas, interrogaziuns e cun procurar documents.

4 Avant   las   elecziuns   declera   ina   pledadra   u   in   pledader   da   la   conferenza   en   il plenum il resultat da l'examinaziun senza far recumandaziuns per l'elecziun.

Maioritad valaivla

Art.  77 1 L'elecziun succeda tenor il princip da la maioritad absoluta.

2 Sche la maioritad absoluta na vegn cuntanschida da naginas candidatas u da nagins candidats u sch'ella vegn cuntanschida da damain candidatas u candidats che quai ch'i ston vegnir elegids, ha lieu in segund scrutini liber. En quel decida la maioritad relativa.

3 En cas da paritad da las vuschs eruescha la presidenta u il president dal cussegl grond la persuna elegida cun trair la sort.

Elecziun

Art.  78 1 Las  commembras  ed  ils  commembers  dal  cussegl  grond  ston  emplenir  sezs  ils cedels   electorals   e   surdar   quels   persunalmain   a   las   dumbravuschs   u   als dumbravuschs.

Pliras elecziuns

Art.  79 1 Sch'i   vegnan   fatgas   differentas   elecziuns   il   medem   mument   e   sch'i   n'èn   betg proponids   dapli   candidatas   e   dapli   candidats   che   quai   ch'i   ston   vegnir   occupads mandats, fa il cussegl grond las elecziuns en in act electoral.

2 Ils cedels electorals per las elecziuns che ston vegnir fatgas il medem mument vegnan distribuids e rimnads communablamain.

3 La calculaziun da la maioritad absoluta succeda separadamain per mintga elecziun.

Dretg applitgabel

Art.  80 1 Dumondas che n'èn betg regladas en l'urden da gestiun dal cussegl grond vegnan giuditgadas confurm al senn tenor las disposiziuns da la lescha davart ils dretgs politics en il chantun Grischun10).

Dumbravuschs e communicaziun dals resultats

Art.  81 1 La conferenza da las presidentas e dals presidents engascha dumbravuschs spezials per eruir ils resultats da las elecziuns.

2 L'elecziun respectivamain la reelecziun sto vegnir communitgada a las persunas elegidas en scrit, premess ch'ellas u els na sajan betg commembras u commembers da la regenza u dal cussegl grond.

10) DG 150.100

25

170.140

4.3. SARAMENTAZIUN, EMPERMISCHUN D'UFFIZI

Commembras e commembers da la regenza

Art.  82 1 Davant il cussegl grond radunà fa la presidenta u il president dal cussegl grond la saramentaziun u l'empermischun d'uffizi da las commembras e dals commembers da la regenza nov elegids.

2 Il cuntegn dal sarament sa cloma: "Vus, sco commembra elegida / commember elegì da la regenza, engirais avant Dieu d'ademplir tut las incumbensas da Voss uffizi tenor meglier savair e pudair". Ils pleds dal sarament: "Jau engir".

3 Il   cuntegn   da   l'empermischun   sa   cloma:   "Vus,   sco   commembras   elegidas respectivamain commembers elegids da la regenza, empermettais d'ademplir tut las obligaziuns   da   Voss   uffizi   tenor   meglier   savair   e   pudair".   Ils   pleds   da l'empermischun: "Jau empermet".

Art.  83

Commembras e commembers da la Dretgira superiura e da la Dretgira da giustia *

1 Las commembras ed ils commembers da la Dretgira superiura e da la Dretgira da giustia   fan   il   sarament   prescrit   u   l'empermischun   prescritta   davant   il   Cussegl grond. *

Excepziuns

Art.  84 1 Sch'ina commembra u in commember da las autoritads che sto far ses sarament u sia empermischun davant il cussegl grond na po betg arrivar, vegn la presidenta u il president dal cussegl grond a far la saramentaziun u l'empermischun d'uffizi davant questa autoritad tar l'entrada en uffizi.

5. Disposiziuns finalas

Aboliziun dal dretg vertent

Art.  85 1 Cun   l'entrada   en   vigur   da   quest   urden   da   gestiun   vegnan   abolids   ils   suandants relaschs:

1.

2.

urden da gestiun dal cussegl grond dals 29 da matg 195611);

ordinaziun davart l'indemnisaziun dals commembers e da las fracziuns dal cussegl grond dals 31 da matg 197212);

reglament per la cumissiun da gestiun dal cussegl grond dals 26 da settember 199413);

3.

11) vDG 67; CUL 1967, 358, CUL 1971, 12, CUL 1972, 6 e 116 sco er ulteriuras midadas tenor

il register da la CUL

12) CUL 1972, 136, CUL 1974, 658 ed ulteriuras midadas tenor il register da la CUL 13) CUL 1994, 3205

26

170.140

4.

reglament   per   la   cumissiun   da   giustia   dal   cussegl   grond   dals   5   d'october 199814).

Entrada en vigur

Art.  86 1 Quest urden da gestiun entra en vigur il medem mument sco la lescha davart il cussegl grond15).

14) FUC 2000, 658 e CUL 2003, 1490 15) DG 170.100

27

170.140

Tabella da las modificaziuns - tenor conclus

Entrada en vigur 01-08-2006 01-01-2007 01-01-2008 01-05-2007 01-01-2008 01-01-2008 01-01-2008 01-01-2008 01-01-2011 01-12-2012 01-12-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-06-2013 01-06-2013 01-06-2013 01-06-2013 01-08-2014 01-08-2014 01-08-2014 01-08-2014 01-01-2016 01-04-2015 01-11-2016 01-11-2016 01-11-2016 01-11-2016 01-01-2018 01-08-2019 01-09-2023 01-09-2023 01-09-2023 01-04-2023 01-01-2025 01-01-2025 01-01-2025 01-01-2025 01-01-2025 01-04-2023 01-04-2023 01-01-2025 01-10-2023 01-10-2023 01-09-2024

Element relasch Art. 22 al. 4, a)

Art. 11 al. 4, u)

Art. 22 al. 2, c)

Art. 24 Art. 32 al. 1, b)

Art. 32 al. 2 Art. 32 al. 3 Art. 26 al. 6 Art. 22 al. 3, b)

Art. 22 al. 3, e)

Art. 11 al. 4, i)

Art. 36 al. 1 Art. 38 al. 3 Art. 41a Art. 42 Art. 62 Art. 62 al. 1 Art. 62 al. 2 Art. 62 al. 3 Art. 62 al. 4 Art. 62 al. 5 Art. 62 al. 6 Art. 62 al. 7 Art. 62a Art. 62b Art. 73 al. 5 Art. 26 al. 4 Art. 46a Art. 69 Art. 71 al. 2 Art. 40 al. 3 Art. 41 al. 1 Art. 41 al. 3 Art. 43 al. 1 Art. 3 al. 1 Art. 62a al. 2 Art. 16 al. 1 Art. 40 al. 1 Art. 40 al. 2 Art. 40 al. 3 Art. 37 al. 1 Art. 43 al. 2 Art. 33 al. 1, d)

Art. 33 al. 1, e)

Art. 58a Art. 11 al. 4, ubis)

Art. 22 al. 3, f)

Art. 26 al. 1 Art. 26 al. 4 Art. 26 al. 4, a)

Art. 26 al. 4, b)

Art. 26 al. 6 Art. 26 al. 7 Art. 30 al. 1 Art. 83 Art. 83 al. 1 Art. 40a

Modificaziun emprima versiun aboliziun midada midada midada dal titel midada midada integraziun midada midada aboliziun midada midada aboliziun integraziun midada dal titel midada dal titel midada midada midada midada midada integraziun aboliziun integraziun integraziun midada midada integraziun revisiun totala midada integraziun midada aboliziun midada midada midada midada midada midada midada midada midada midada integraziun integraziun integraziun integraziun midada midada integraziun integraziun midada integraziun midada midada dal titel midada integraziun

Publicaziun en la CUL - - 2007, 1043 - - - - - 2010, 4820 - - - - - - - - - - - - - - - - - - - - - - - - - - 2015-002 2015-014 2016-020 2016-024 2016-024 2016-024 2018-018 2019-020 2023-004 2023-004 2023-004 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2023-008 2024-024

Conclus 08-12-2005 07-03-2006 31-08-2006 17-10-2006 29-05-2007 29-05-2007 29-05-2007 29-05-2007 16-06-2010 19-10-2011 19-10-2011 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 23-04-2013 23-04-2013 23-04-2013 23-04-2013 12-06-2014 12-06-2014 12-06-2014 12-06-2014 13-01-2015 11-02-2015 19-04-2016 19-10-2016 19-10-2016 19-10-2016 04-12-2018 30-08-2019 21-04-2022 21-04-2022 21-04-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 14-06-2022 30-08-2024

28

Tabella da las modificaziuns - tenor element

Element relasch Art. 3 al. 1 Art. 11 al. 4, i)

Art. 11 al. 4, u)

Art. 11 al. 4, ubis)

Art. 16 al. 1 Art. 22 al. 2, c)

Art. 22 al. 3, b)

Art. 22 al. 3, e)

Art. 22 al. 3, f)

Art. 22 al. 4, a)

Art. 24 Art. 26 al. 1 Art. 26 al. 4 Art. 26 al. 4 Art. 26 al. 4, a)

Art. 26 al. 4, b)

Art. 26 al. 6 Art. 26 al. 6 Art. 26 al. 7 Art. 30 al. 1 Art. 32 al. 1, b)

Art. 32 al. 2 Art. 32 al. 3 Art. 33 al. 1, d)

Art. 33 al. 1, e)

Art. 36 al. 1 Art. 37 al. 1 Art. 38 al. 3 Art. 40 al. 1 Art. 40 al. 2 Art. 40 al. 3 Art. 40 al. 3 Art. 40a Art. 41 al. 1 Art. 41 al. 3 Art. 41a Art. 42 Art. 43 al. 1 Art. 43 al. 2 Art. 46a Art. 58a Art. 62 Art. 62 al. 1 Art. 62 al. 2 Art. 62 al. 3 Art. 62 al. 4 Art. 62 al. 5 Art. 62 al. 6 Art. 62 al. 7 Art. 62a Art. 62a al. 2 Art. 62b Art. 69 Art. 71 al. 2 Art. 73 al. 5 Art. 83 Art. 83 al. 1

Conclus 08-12-2005 13-01-2015 18-04-2012 31-08-2006 14-06-2022 19-04-2016 17-10-2006 19-10-2011 19-10-2011 14-06-2022 07-03-2006 29-05-2007 14-06-2022 23-04-2013 14-06-2022 14-06-2022 14-06-2022 16-06-2010 14-06-2022 14-06-2022 14-06-2022 29-05-2007 29-05-2007 29-05-2007 21-04-2022 21-04-2022 18-04-2012 04-12-2018 18-04-2012 19-10-2016 19-10-2016 12-06-2014 19-10-2016 30-08-2024 12-06-2014 12-06-2014 18-04-2012 18-04-2012 12-06-2014 30-08-2019 23-04-2013 21-04-2022 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 18-04-2012 11-02-2015 18-04-2012 23-04-2013 23-04-2013 18-04-2012 14-06-2022 14-06-2022

Entrada en vigur 01-08-2006 01-01-2016 01-08-2012 01-01-2008 01-04-2023 01-11-2016 01-05-2007 01-12-2012 01-12-2012 01-01-2025 01-01-2007 01-01-2008 01-01-2025 01-06-2013 01-01-2025 01-01-2025 01-01-2025 01-01-2011 01-04-2023 01-04-2023 01-01-2025 01-01-2008 01-01-2008 01-01-2008 01-09-2023 01-09-2023 01-08-2012 01-01-2018 01-08-2012 01-11-2016 01-11-2016 01-08-2014 01-11-2016 01-09-2024 01-08-2014 01-08-2014 01-08-2012 01-08-2012 01-08-2014 01-08-2019 01-06-2013 01-09-2023 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-08-2012 01-04-2015 01-08-2012 01-06-2013 01-06-2013 01-08-2012 01-10-2023 01-10-2023

Modificaziun emprima versiun midada midada midada integraziun midada midada midada aboliziun integraziun aboliziun midada dal titel midada midada midada integraziun integraziun midada midada integraziun midada midada midada integraziun midada integraziun midada midada aboliziun midada midada integraziun midada integraziun midada aboliziun integraziun midada dal titel midada midada integraziun integraziun midada dal titel midada midada midada midada midada integraziun aboliziun integraziun midada integraziun revisiun totala midada midada midada dal titel midada

170.140

Publicaziun en la CUL - 2015-002 - 2007, 1043 2023-008 2016-020 - - - 2023-008 - - 2023-008 - 2023-008 2023-008 2023-008 2010, 4820 2023-008 2023-008 2023-008 - - - 2023-004 2023-004 - 2018-018 - 2016-024 2016-024 - 2016-024 2024-024 - - - - - 2019-020 - 2023-004 - - - - - - - - - 2015-014 - - - - 2023-008 2023-008

29